b'\n_START_ARTICLE_\nMondseeska kultura\n_START_PARAGRAPH_\nMondseeska kultura je kasnoneoliti\xc4\x8dka i eneoliti\xc4\x8dka kultura. Datira se izme\xc4\x91u 3800. i 2800. pr. Kr._NEWLINE_Nalazi\xc5\xa1te Mondsee, u kojem su prona\xc4\x91eni ostaci sojeni\xc4\x8dkog naselja i ostalih artefakta, nalazi se u regiji Salzkammergut, Austrija. Istra\xc5\xbeivao ga je Matth\xc3\xa4us Much od 1864. do 1870._NEWLINE_U znanosti je raspravljana njezina povezanost s alheimskom kulturom. Mondseeska kultura je prva kultura u srednjoj Europi koja je imitiraju\xc4\x87i vin\xc4\x8dansku kulturu kovala bakar._NEWLINE_\xc3\x96tzi ili Ledeni \xc4\x8dovjek, koji je \xc5\xbeivio prije oko 5300 godina, prona\xc4\x91en je u rujnu 1991. kada je dvoje alpinista u blizini Similaunskog ledenjaka u \xc3\x96tztalskim Alpama, u ju\xc5\xbenom Tirolu na granici Austrije i Italije, otkrilo njegovo mrtvo tijelo na visini od 3200 m. Njegova je bakrena sjekira, prva sjekira kojoj je sa\xc4\x8duvana i drvena dr\xc5\xa1ka \xc3\x96tzijeva sjekira je izra\xc4\x91ena od bakra iz Mondseea.'